BBC har lansert et nytt online børsspill der du kan kjøpe aksjer i idrettsutøvere, på tvers av idrettsgren. Om du liker fotball, cricket, tennis eller snooker, kan du uten begrensning investere i idrettsutøverne på den nye tjeneste SportDaq.
Aksjekursen endres hver uke etter idrettsutøvernes prestasjoner. Også oppslag i mediene kan påvirke kursen. Pengene derimot er virtuelle. Hver nybegynner får tildelt en fast sum å rutte med.
Spillet er utviklet av BBCs utviklingsavdelinger Five Live og Interactive Drama and Entertainment, som også har skapt Celedaq. Sistnevnte spill er en lignende børs for kjendiser.